cyanic-selkie/wikianc huggingface dataset:
Sofjāns Būfāls
Marokas futbola izlases sastāvā debitējis 2016. gadā. Piedalījies 2019. un 2021. gada Āfrikas Nāciju kausā, kā arī ticis iekļauts izlases sastāvā 2022. gada FIFA Pasaules kausam.
Tērvete (dabas parks)
Vēsture
Pirmie koku stādījumi veikti Kalnmuižas parkā. 1931. gadā sāka iekārtot dendroloģiskos stādījumus Annai Brigaderei piederošajos Tērvetes „Sprīdīšos”. 1932. gadā atvēra funkcionālisma stilā celto Tērvetes tuberkulozes sanatoriju (arhitekts A. Klinklāvs, K. Zemdegas ciļņi). 1935. gadā pie "Sprīdīšiem" iestādīja 523 kokus un krūmus, kas piederēja pie 467 sugām un šķirnēm. 1945. gadā Tērvetes kūrortmežus iekļāva I grupas mežu sarakstā, kur ietilpa meži — dabas pieminekļi un piepilsētu zaļo zonu meži. 1957. gadā Tērvetes mežu masīvs ar nosaukumu "Kalnamuižas sils” (kopplatība 960 ha) bija viens no lielākajiem dabas aizsardzības objektiem Latvijā.
1963. gadā Latvijas PSR Mežsaimniecības un Mežrūpniecības ministrija piešķīra finansējumu Tērvetes meža ainavu parka iekārtošanai. Parka labiekārtošanas darbi noritēja Tērvetes mežniecības mežziņa vietnieka Miķeļa Kļaviņa vadībā (1958—1973), kurš izveidoja sekojošas ainavu parka sastāvdaļas:
Pēc viņa ierosmes 1969. gadā izstrādāja Zemgales nacionālā parka projektu, kas tomēr netika īstenots. 1975. gadā dabas parks nonāca Dobeles mežniecības pakļautībā, no 1988. gadā Tērvetes mežniecības sastāvā. 1999. gada Latvijas Ministru kabineta noteikumi „Par dabas parkiem” apstiprināja dabas parku „Tērvete” kā aizsargājamu teritoriju. No 2000. gada dabas parka apsaimniekošanu pārņēma Zemgales mežsaimniecības Rekreācijas un medību iecirknis, no 2004. gada — „Rekreācijas un medības” Parka iecirknis.
2005. gadā dabas parku „Tērvete” iekļāva Eiropas mēroga īpaši aizsargājamo dabas teritoriju tīklā Natura 2000. Parkā izveidoja Tūrisma informācijas centru, kurš sniedz informāciju par dabas parku „Tērvete” un citiem Tērvetes novada tūrisma objektiem. Apmācīti gidi pavada ekskursantu grupas dabas parka teritorijā. Dabas parkā darbojas biedrība „Tērvetes attīstības apvienība”.
2023. gada augustā dabas parku skāra vētra, nodarot lielus postījumus.
Funkcionālais zonējums
Saskaņā ar dabas parka 2008. gada individuālajiem aizsardzības un izmantošanas noteikumiem (Nr. 513), tajā ir sekojošas funkcionālās zonas:
Aizsargājamie biotopi
Vislielākās platības aizņem boreālie meži (dabiski veci priežu meži), kas ir īpaši nozīmīgi bioloģiskās daudzveidības un raksturīgās dabas parka ainavas saglabāšanā. Aizsargājamā teritorijā pārstāvēti 11 Latvijā un 9 Eiropā īpaši aizsargājami biotopi: boreālie meži — 117,7 ha, jaukti platlapju meži — 22,0 ha, nogāžu un gravu meži — 3,11 ha, komplekss, ko veido pārmitri platlapju meži un minerālvielām bagāti avoti un avotu purvi — 36,3 ha, melnalkšņu staignāji — 0,3 ha, sausas pļavas kaļķainās augsnēs — 11,6 ha, mēreni mitras pļavas — 11,7 ha un līdzenuma līdz kalnu līmeņa ūdensteces ar Ranunculion fluitantis un Callitricho—Batrachion veģetāciju — 3,5 ha.
Peldētāji 1900. gada vasaras olimpiskajās spēlēs
Šajā uzskatījumā apkopoti sportisti, peldētāji, kuri startēja peldēšanas sacensībās 1900. gada vasaras olimpiskajās spēlēs, kas notika Francijas galvaspilsētā Parīzē no 1900. gada 11. līdz 19. augustam. Sacensībās startēja 76 sportisti, visi vīrieši, no 12 pārstāvošajām valstīm.
Lielākā daļa no sportistiem bija no Francijas. Visi sportisti olimpiskajās spēlēs startēja pirmo reizi. No valstīm pirmo reizi olimpiskajās peldēšanas sacensībās bija pārstāvētas Austrālija, Beļģija, Dānija, Francija, Itālija, Lielbritānija, Nīderlande, Vācija un Zviedrija. Francijas sportisti Žoržs Leijē, Luijs Martēns, Moriss Ošpjē un Teksjē startēja četrās no septiņām olimpiskajām disciplīnām, kas tika aizvadītas šajās olimpiskajās spēlēs.
Sportisti
Sportisti sakārtoti alfabētiskā secībā pēc uzvārda.
Kristus ordenis
Kristus ordenis ir kristīgs bruņinieku ordenis, Templiešu ordeņa mantinieks Portugāles teritorijā. Ordeni 1318. gadā dibināja Portugāles karalis Dinišs I, lai turpinātu templiešu iesākto cīņu ar neticīgajiem. Romas pāvests Jānis XXII atļāva nodot jaundibinātajam ordenim visus Portugāles templiešu īpašumus, ieskaitot Tomāras pili, kas 1347. gadā kļuva par lielmestra rezidenci. No tā ordeni mēdz saukt arī par Tomāras ordeni.
Vēsture
Portugāle kļuva par pirmo Rietumeiropas valsti, kur apmetās Templiešu ordenis. 1160. gadā tie Tomārā sāka celt neieņemamu pili, kas 1190. gadā izturēja mauru aplenkumu Jakuba al Mansura vadībā. Ordeņa likvidēšana 1312. gadā deva lielu triecienu portugāļu monarhijai, kas cerēja uz bruņinieku palīdzību rekonkistā. Un jau 1318. gadā karalis Dinišs noorganizēja palikušos bruņiniekus "Kristus zemessardzē", bet pēc gada šo iniciatīvu ar savu bullu apstiprināja Svētais Krēsls.
Sākotnēji mestra galvenā rezidence bija lielā Kastro Marimas pils Algarvē, karalistes dienvidos. Bruņiniekiem bija pienākums ievērot nabadzības un celibāta solījumu, kā arī pakļaušanos monarham. Beidzoties rekonkistai, bruņinieki atkal palika bez darba un kļuva valstij par apgrūtinājumu. Princis Enrike Jūrasbraucējs, būdams ordeņa lielmestrs, pavērsa tos pret Marokas musulmaņu valdniekiem, liekot tirgoņiem no visām Āfrikas precēm maksāt nodokli ordeņa labā. Par šiem līdzekļiem tika veikta Tomāras klostera pils rekonstrukcija.
Tomāras bruņinieki līdz ar Avisas ordeņa brāļiem sāka aktīvi piedalīties portugāļu jūrasbraucēju aizjūras ceļojumos. Vasko da Gama un citi ceļojošie Tomāras bruņinieki burāja ar ordeņa emblēmām uz savu kuģu burām. Tirgoņu-mūku komerciālie centieni ar grūtībām sadzīvoja ar bruņinieku dotajiem viduslaiku solījumiem. Daudzi ordeņa bruņinieki dzīvoja ar sievietēm, kas pamudināja pāvestu Aleksandru VI nabadzības un celibāta solījumu nomainīt pret laulības uzticības solījumu un atskaitīt noteiktu ienākumu daļu ordeņa kasē.
Karalis Manuels I, redzot Tomāras bruņiniekos vienu no karaliskās varas balstiem, lielmestrs būdams, pakāpeniski sekularizēja Kristus ordeni. Bet viņa pēctecis Žuau III pasludināja, ka lielmestra posteni portugāļu karaļi var mantot. Ordeņa aiziešana no reliģiskā pamata sāka uztraukt Vatikānu. Vairāki pāvesti, pamatojoties uz aktīvu dalību ordeņa tapšanā, sāka veidot paši savu augstāko Kristus ordeni. Portugāles monarhija sākumā tam pretojās. Ir zināmi pat gadījumi, kad pāvesta ordeņa brāļus Portugālē sāka arestēt.
Spānijas — Portugāles ūnijas laikā notika kārtējā ordeņa reforma, kuras rezultātā ordenī varēja iestāties ikviens aristokrāts, kurš divus gadus bija nokalpojis Āfrikā vai arī trīs gadus flotē. 1789. gadā ordenis tika pilnībā sekularizēts, bet 1834. gadā tika nacionalizēts tā īpašums. No 1822. gada līdz 1890. gadam atsevišķi no portugāļu ordeņa bija izveidots Brazīlijas Kristus ordenis. Pēc Portugāles monarhijas krišanas 1910. gadā visi senie ordeņi tika likvidēti, taču 1917. gadā Portugāles prezidents atjaunoja ordeni kā pilsonisko apbalvojumu.
Atšķirības zīmes
Ordeņa zīme — baltas emalijas latīņu krusts iekļauts sarkanas emalijas krustā ar paplašinātiem galiem.
Ordeņa zīmi nēsā sarkanas krāsas lentē.
Lielkrusta komandiera un lielvirsnieka ordeņa pakāpēm klāt nāk ordeņa zvaigzne, kas pēc būtības ir daudzstaru zvaigzne, kuras centrā ir baltas emalijas medaljons ar ordeņa krusta attēlu.
Hideki Maeda
Hideki Maeda (ja; dzimis ) ir bijušais japāņu futbolists, bijis Japānas futbola izlases dalībnieks.
Nacionālā izlase
!Kopā||65||11
Merķine
Merķine (lt, pl, yi, Meretch) ir apdzīvota vieta Varēnas rajonā, Alītas apriņķī, Lietuvā. Atrodas Dzūkijas nacionālais parka teritorijā, Merķes un Nemunas satekas vietā. Viena no senākajām apdzīvotajām vietām Lietuvā.
Merķinē atrodas sens pilskalns — Bonas Sforcas paugurs. Līdz Otrajam pasaules karam atradusies Polijas teritorijā.
Segliņa
Segliņa (vīriešu dzimtē Segliņš) ir latviešu cilmes uzvārds. Cilvēki ar šo uzvārdu:
Marks Hirši
Karjera
2018. gada septembrī tika paziņots, ka Hirši pievienosies  komandai no nākamās sezonas sākuma, 2018. gada sezonā pārstāvot šīs organizācijas attīstības komandu . Tajā pašā mēnesī Hirši uzvarēja U23 grupas braucienā Pasaules čempionātā Insbrukā, Austrijā.
2020. gada augustā Hirši tika iekļauts komandas sastāvā startam 2020. gada Tour de France. Šajās sacensībās viņš uzvarēja vienā no posmiem un vēl divreiz finišēja uz pjedestāla. Sacensību noslēgumā Hirši saņēma arī visas tūres cīnītāja balvu.
Drīz pēc tūres Hirši startēja arī 2020. gada Pasaules čempionātā, kur grupas braucienā izcīnīja trešo vietu, bet vēl pēc pāris dienām uzvarēja La Flèche Wallonne viendienas sacensībās.
2021. gada janvārī tika ziņots, ka Hirši pēc abpusējas vienošanās priekšlaicīgi pārtraucis līgumu ar ' un pievienojies '.
Grietēni
Grietēni ir ciems Saldus novada Kursīšu pagastā. Atrodas pagasta ziemeļaustrumu daļā 5,0 km no pagasta centra Kursīšiem, 14,9 km no novada centra Saldus un 137,1 km no Rīgas.
Apdzīvotā vieta atrodas pie autoceļa P105 (Butnāri—Saldus—Ezere), Kārklupes krastā. Veidojusies ap vēsturisko Slakteru (Slaktern) pusmuižu.
Pavedienu glīvene
Pavedienu glīvene ir glīveņu dzimtas suga. Savvaļā tā ir plaši, bet nevienmērīgi sastopama teritorijās pola tuvumā, tostarp retumis visā Latvijas teritorijā. Grupas un audzes ir sastopamas dažādos stāvošos seklūdeņos uz smilšaina pamata (galvenokārt ezeros) un jūras piekrastē.
Apraksts
Pavadienu glīvene ir daudzgadīgs, 15-40 cm garš glīveņu dzimtas ūdensaugs. Tā stublājs ir zarains un pilnīgi iegremdēts ūdenī. Lapas ir šauri lineāras, pavedienveidīgas, 5-10 cm garas un 0,02-0,05 cm platas, reti platākas - līdz 0,1 cm, ar gludu malu un vienu garenisku vidusdzīslu, lapas gals pastrups. Lapas maksts ir 1-1,5 cm gara, apakšdaļā saaugusi, aptver vienu stublāja zaru. Ziedkopas kāts ir 5-20 cm garš, ziedu vārpa ir 2-7 cm gara skraja, ar ziediem 3-5 mieturos. Auglis ir olveidīgs, 0,2-0,3 cm garens riekstiņš, kuram mala ir gluda un knābis - īss. Zied jūnijā, jūlijā.
Apsēstība (1981. gada filma)
"Apsēstība" (en) ir 1981. gada Francijas un Rietumvācijas psiholoģiska šausmu filma, kuras režisors un viens no scenārija autoriem ir Andžejs Žulavskis. Filmā galvenās lomas atveido Izabella Adžanī un Sems Nīls.
Filma vēsta par attiecībām starp spiegu Marku (Nīls) un viņa sievu Annu (Adžanī), kura pēc šķiršanās lūguma sāk izrādīt arvien satraucošāku uzvedību. Aizdomas par neuzticību drīz vien pārvēršas par kaut ko daudz draudīgāku.
"Apsēstība" ir starptautisks kopražojums starp Franciju un Rietumvāciju un tā tika filmēta Rietumberlīnē 1980. gadā. Tā ir Žulavska vienīgā filma angļu valodā. Filmas pirmizrāde notika 1981. gada Kannu kinofestivālā, kur Adžanī ieguva labākās aktrises balvu. Lai gan filma nebija komerciāli veiksmīga ne Eiropā, ne arī ASV, tā laika gaitā ir ieguvusi kulta filmas statusu un tika daudz pozitīvāk novērtēta.
Bēlica
Bēlica (de) ir pilsēta Vācijā, Brandenburgā, Potsdamas-Mitelmarkas apriņķī, 18 kilometrus uz dienvidiem no Potsdamas. Pilsēta un apkārtne pazīstama kā sparģeļu audzēšanas centrs.
Vēsture
Iespējāms pilsētu kā Belizi pirmoreiz rakstos 997. gadā pieminējis imperators Oto. 1247. gadā, saistībā ar ebreju it kā veikto hostijas desekrēciju uz sārta esot sadedzināta visa pilsētas ebreju kopiena. Šis gadījums ir pirmā dokumentētā liecība par šādu ebrejiem veltītu apsūdzību. Ar šo leģendu saistītā asiņojošā hostija padarīja Bēlicu par viduslaiku svētceļojumu vietu. 1731. gadā Frīdrihs Vilhelms I izveidoja Bēlicu par garnizona pilsētu un arī šodien pie pilsētas ir bundesvēra karaspēka daļa.
Pilsētas pievārtē 1898. gadā tika izveidots liels kara hospitālis. Pēc Otrā pasaules kara tas nokļuva PSRS kontrolē. Kopš 1995. gada, kad hostpitāļa kompleksu pameta Padomju armija, tas stāv puspamests. Šeit dažkārt tiek uzņemtas filmas vai videoklipi, piemēram Romana Polaņska 2002. gada filma "Pianists".
Cilvēki
Bēlicas kara hospitālī Pirmā pasaules kara laikā pēc Sommas kaujas ārstējās Ādolfs Hitlers. 1991. gadā no PSRS kontrolē esošā Bēlicas hospitāļa, kur viņš bija apmeties, uz Krieviju aizbēga Ērihs Honekers.
Viškovas apriņķis
Viškovas apriņķis var būt:
Lielā zādzība
"Lielā zādzība" (en) ir 2004. gada komēdija, kas balstīta uz Elmora Leonarda tāda paša nosaukuma romānu. Filmas režisors un viens no producentiem ir Džordžs Armitadžs. Galvenās lomas atveido Ouens Vilsons, Čārlijs Šīns, Morgans Frīmens, Sāra Fostere un Gērijs Sinīzs. Filmas pirmizrāde notika.
Krāpnieks Džeks un Havaju salu nekustamo īpašumu attīstītāja mīļākā Nensija apvienojas, lai potenciāli iegūtu 200 000 dolāru.
Micuhisa Taguči
Micuhisa Taguči (ja; dzimis ) ir bijušais japāņu futbolists, bijis Japānas futbola izlases dalībnieks.
Nacionālā izlase
!Kopā||59||0
Aleks Martiness
Aleks Martiness (dzimis ) ir amerikāņu hokejists, aizsargs. Pašlaik (2023) spēlē Nacionālās hokeja līgas vienībā Vegasas "Golden Knights".
Zemmeringas dzelzceļš
Zemmeringas dzelzceļš (de) ir 41 kilometru garš standarta platuma Austrijas Dienvidu dzelzceļa līnijas posms starp Glognicu Lejasaustrijā un Mircušlāgu Štīrijā caur 965 metrus augsto Zemmeringas pāreju.
Aleks Martiness
Spēlētāja karjera
Pēc divām NCAA čempionātā aizvadītām sezonām profesionāļa karjeru Martiness sāka 2008.—09. gada sezonā Amerikas hokeja līgas vienībā Mančestras "Monarchs". Jau 2009.—10. gada sezonā aizsargs debitēja arī Losandželosas "Kings", tās rindās aizvadot četras spēles. Komandas rindās gan aizsargs nostiprinājās vien 2011.—12. gada sezonā.
2011.—12. un 2013.—14. gada sezonās kopā ar "Kings" izcīnīja Stenlija kausu. 2013.—14. gada finālsērijā pret Ņujorkas "Rangers" tās piektās spēles otrajā pagarinājumā guva izšķirošos uzvaras vārtus, kas ļāva "Kings" izcīnīt kausu.
Fjodors Tjutčevs
Fjodors Tjutčevs (ru; dzimis, miris ) bija krievu dzejnieks. Tiek uzskatīts par vienu no labākajiem krievu romantisma dzejniekiem kopā ar Aleksandru Puškinu un Mihailu Ļermontovu.
Absolvējis Maskavas Universitāti. Bijis diplomāts Minhenē un Turīnā. Vācijā sadraudzējies ar dzejnieku Heinrihu Heini un bieži ticies ar filozofu Frīdrihu Šellingu. Rakstījis dzeju, politiskos rakstus. Daiļrades uzplaukums 19. gadsimta 50. gados ar pirmā dzejoļu krājuma "Dzejoļi" (1854) iznākšanu. Tjutčeva dzeja stipri ietekmējusi turpmāko krievu dzejas attīstību.
Vēja egle
"Vēja egle" ir vides objekts, kura autore ir māksliniece Daina Skadmane, Latvijas Mākslas akadēmijas studente. "Vēja egle" tika izvietota vides objektu festivāla "Ziemassvētku egļu ceļš". 2013. gadā "Vēja egle" tika izvietota Rīgā, Kronvalda parkā pretī Kongresu namam, bet 2014. gadā "Vēja egle" tika izvietota Krišjāņa Valdemāra ielā pie Latvijas Mākslas akadēmijas. Šis bija mākslinieces pēdējais darbs.
Dizaina motīvs
2013. gada decembrī dizaina motīvs "Vēja egle" tika iekļauts Latvijas Valsts prezidenta 2013. gada Ziemassvētku apsveikuma dizaina pamatā. 2014. gada novembrī Latvijas Pasts izdeva speciālo aploksni, kura veltīta Zolitūdes traģēdijas upuru piemiņai un kuras dizainā izmantots bojāgājušās Dainas Skadmanes veidotā "Vēja egle" dizaina motīvs.
Kūdras
Kūdras ir ciems Saldus novada Kursīšu pagastā. Atrodas pagasta austrumu daļā 8,5 km no pagasta centra Kursīšiem, 25,3 km no novada centra Saldus un 147,4 km no Rīgas.
Apdzīvotā vieta atrodas pie autoceļu V1163 (Silaiņi–Kursīši) un V1162 (Saldus–Kūdras) krustojuma, uz ziemeļiem no Dadzu purva.
Anna Mīrsa
Anna Mīrsa (en; dzimusi ) ir bijusī austrāliešu treka riteņbraucēja.
Ar riteņbraukšanu sākusi nodarboties 11 gadu vecumā 1994. gadā. Arī viņas māsa Kerija ir riteņbraucēja, bijusi Pasaules un Nāciju Sadraudzības spēļu medaļniece.
Piedalījusies četrās Olimpiskajās spēlēs. 2004. gadā Atēnās viņa izcīnīja zeltu 500 metru hītā un bronzu sprinta distancē, savukārt pēc četriem gadiem izcīnīja sudraba medaļu sprintā. 2012. gadā Londonā A. Mīrsa izcīnīja zeltu sprintā un bronzu komandu sprintā. 2016. gadā Riodežaneiro izcīnīta bronzas medaļa keirinā. Pasaules čempionātos izcīnījusi 11 zelta, 9 sudraba un 6 bronzas medaļas. Nāciju Sadraudzības spēlēs izcīnījusi piecas zelta, divas sudraba un vienu bronzas medaļu.
2008. gada janvārī keirina sacensībās ASV viņa smagus savainojumus (mugurkauls un plecs), tomēr jau pēc apmēram 6 mēnešiem atgriezās sacensību apritē un startēja Pekinas Olimpiskajās spēlēs.
2016. gada 16. oktobrī paziņoja par sportistes karjeras beigšanu.
The Wendell Baker Story
The Wendell Baker Story ir 2005. gada komēdija, kuras režisori ir Endrū Vilsons un Lūks Vilsons; Lūks ir arī filmas scenārija autors un viens no galveno lomu atveidotājiem. Citas lomas atveido Ouens Vilsons, Eva Mendesa, Edijs Grifins, Kriss Kristofersons un Harijs Dīns Stentons. Filmas pirmizrāde notika.
Vendels Beikers ir labsirdīgs bijušais krāpnieks, kurš nu strādā pansionātā. Trīs vecāki pansionāta iemītnieki palīdz Vendelam atgūt draudzeni, kamēr pats Vendels palīdz viņiem cīņā pret korupciju pansionātā.
Skābaržlapu bērzs
Skābaržlapu bērzs ir bērzu dzimtas suga. Savvaļā tā ir sastopama Japānā, kur tā aug jauktos mežos kalnos un kalnu nogāzēs Honsju, Šikoku un Kjusju salās.
Frīza glīvene
Apraksts
Frīza glīvene ir daudzgadīgs, 0,4-1 m garš ūdensaugs, kurš aug pilnīgi iegremdēts. Stublājs ir 0,1 cm tievs, nedaudz saspiests, zaro maz. Tas ir posmains un posmi ir īsi (ap 5 cm). Lapas ir sēdošas, 3-6 cm garas un 0,05-0,3 cm platas, ar 5 dzīslām, gals gari dzeloņsmails, augšējo lapu žāklēs veidojas lapainas īsvasas. Pielapes ir brīvas, 0,7-1,4 cm garas, šķeldrētas. Vārpas kāts galā ir resnāks, manāmi garāks nekā skrajā vārpa, aptuveni lapu garumā vai īsāks. Ziedu vārpā ir maz. Riekstiņš ir sīks, ap 0,2 cm garš, šķautņains, ar īsu knābi un gludu malu. Zied jūlijā, augustā.
Huans Kamilo Sunjiga
Huans Kamilo Sunjiga Moskvera (es, dzimis ) ir bijušais Kolumbijas futbolists, spēlēja aizsarga pozīcijā, bijis Kolumbijas futbola izlases dalībnieks.
Vislabāk pazīstams no laika Itālijas komandā Napoli, kur pavadījis sešas sezonas, kuru laikā ieguvis divus Itālijas kausus.
Kolumbijas futbola izlases sastāvā debitējis 2005. gadā. Piedalījies 2014. gada FIFA Pasaules kausā un trīs Copa América turnīros.
Sasniegumi
Atletico Nacional
Napoli
Viškovas apriņķis (Čehija)
Viškovas apriņķis ir Čehijas Dienvidmorāvijas apgabala administratīvā iedalījuma vienība. Robežojas ar Dienvidmorāvijas apgabala Hodonīnas, Bržeclavas, Brno lauku un Blansko apriņķiem, Olomoucas apgabala Prostejovas apriņķi, kā arī Zlīnas apgabala Kromeržīžas apriņķi.
Rūdolfs Muižzemnieks
Rūdolfs Muižzemnieks (dzimis, miris ) bija latviešu karavīrs, pulkvežleitnants.
Dzimis Salgales pagastā. Skolā mācījās Jelgavā. 1915. gada februārī brīvprātīgi iestājās Krievijas armijā. Mācījās Pēterhofas praporščiku skolā. Karoja Ziemeļu frontē, 1917. gada augustā tika pārcelts uz Latviešu strēlnieku rezerves pulku. 1918. gada februārī pie Tartu krita vācu gūstā, no kura atgriezās decembrī un apmetās Jelgavā.
1918. gada 9. decembrī iestājās Latvijas armijā un kļuva par tās virsnieku. Dienēja dažādos militārajos formējumos. No 1924. līdz 1926. gadam - Liepājas pilsētas komandants. 1940. gada febrārī atvaļinājās no armijas.
1944. gad;a tika mobilizēts Latviešu leģionā. Kādu brīdi bija 1. Latviešu SS-robežapsardzības pulka bataljona komandieris, vēlāk bataljona komandieris 15. divīzijā. Pēc kara trimdā Vācijā, vēlāk - ASV, kur strādāja fabrikā.
Mets Grīns
Mets Grīns (dzimis ) ir amerikāņu hokejists, aizsargs. Pašlaik (2014) Grīns spēlē Nacionālās hokeja līgas kluba Losandželosas "Kings" sastāvā, pildot arī tās kapteiņa palīga funkcijas.
Spēlētāja karjera
Profesionāļa karjeru Grīns sāka 2005.—06. gada sezonā, kurā aizvadīja 27 spēles NHL kluba Edmontonas "Oilers" rindās. Jau nākamajā sezonā aizsargs "Oilers" sastāvā bija nostiprinājies. 2008. gada vasarā Grīns tika aizmainīts uz Losandželosas "Kings".
Jau līdz ar pirmo sezonu Grīns "Kings" rindās pildīja arī kapteiņa palīga funkcijas. 2011.—12. un 2013.—14. gada sezonās Grīns kopā ar "Kings" izcīnīja Stenlija kausu.
ASV hokeja izlases sastāvā spēlējis 2007., 2008. un 2010. gada Pasaules čempionātos.
Rafiņa (futbolists, dzimis 1996. gadā)
Rafaels Diass Beluli (pt, dzimis ) ir Brazīlijas futbolists, spēlē uzbrucēja pozīcijā, pārstāv Brazīlijas futbola izlasi. Kopš 2022. gada Rafiņa spēlē La Liga komandā FC Barcelona.
Iepriekš spēlējis Brazīlijas komandā Avaí, Portugāles komandās Vitória un Sporting CP, Francijas komandā Rennes un Anglijas komandā Leeds United.
Brazīlijas futbola izlases sastāvā debitējis 2021. gadā. Ticis iekļauts izlases sastāvā 2022. gada FIFA Pasaules kausam.
Sasniegumi
Sporting CP
Melkas abatija
Melkas abatija (de) ir 11. gadsimtā dibināts benediktīniešu klosteris, kas atrodas Austrijas ziemeļaustrumos, Vahavā, Donavas upes labajā krastā. Abatija ietilpst UNESCO Pasaules mantojuma objekta Vahavas kultūrainava sastāvā.
Klosteris dibināts 11. gadsimtā. 12. gadsimtā šeit nodibinājās Melkas abatijas ģimnāzija, slavu ieguva arī klostera bibliotēka un skriptorijs. Mūsdienu barokālo izskatu klosteris ieguva no 1702. līdz 1736. gadam, kad to pārbūvēja pēc Jākoba Prandtauera projekta. Klostera slavas dēļ tas netika sekularizēts imperatora Jozefa II reliģisko reformu laikā. 1974. gadā klosteris cieta ugunsgrēkā. Melkas klosterī apglabāts Sv. Kolomans, kā arī Austrijas pirmās dinastijas Bābenbergu pārstāvji.
Modra (pilsēta)
Vēsture
Modra rakstos pirmoreiz minēta 1158. gadā. Tāpat kā lielākā daļa no Slovākijas teritorijas Modra līdz 1918. gadam atradās Ungārijas sastāvā, tās ungāriskais nosaukums ir Modora (Modor). Pēc 1241. gada mongoļu iebrukuma, Modrā ieplūda vācvalodīgie kolonisti. 1321. gadā rakstos pirmoreiz ir pieminēta vīnkopība. 1361. gadā Modra ieguva pilsētas tiesības, no 1607. gada — karaļa brīvpilsēta. No 19. gadsimta Modra attīstījās kā podniecības centrs. Pēc Pirmā pasaules kara iekļāvās Čehoslovākijā. No 1993. gada — neatkarīgās Slovākijas pilsēta. 1988. gadā pilsētas ievārtē tika nodibināta Modras observatorija.
Cilvēki
Absolūtais vairākums (98 %) pilsētas iedzīvotāju ir slovāki. Pēc reliģiskās pārliecības — katoļi (52,6 %), luterāņi (25,77 %), nereliģiozi (15,03 %).
1856. gadā Modrā mira slovāku atmodas darbinieks Ļudovīts Štūrs (Ľudovít Štúr, 1815—1856).
Semjons Budjonnijs
Semjons Budjonnijs (dzimis, miris ) bija krievu izcelsmes padomju maršals un politiskais darbinieks. Visvairāk pazīstams kā kavalērijas komandieris Krievijas pilsoņu kara laikā.
Dzīvesstāsts
Dzimis Donas Karaspēka apgabalā t.s. "citpilsētnieku" (иногородние) ģimenē, t.i., nepiederēja pie kazaku sociālā slāņa. Strādāja dažādus darbus, līdz 1903. gadā tika iesaukts Krievijas armijā. Kazaku karaspēka sastāvā piedalījās Krievijas—Japānas karā. Pirmajā pasaules karā kā apakšvirsnieks karoja vācu, austriešu un Kaukāza frontē. Par drošsirdību ieguva Jura krustu pilnu komplektu.
Pēc Oktobra revolūcijas atgriezās dzimtajā staņicā. 1918. gadā šeit nodibināja kavalērijas vienību, kas darbojās pret baltajiem Donas apgabalā. Apvienojot vairākas citas daļas, 1919. gada 17. novembrī tika nodibināta 1. kavalērijas armija — viena no pazīstamākajām sarkano vienībām Krievijas pilsoņu kara laikā. Armija izcēlās kaujās Krievijā un Ukrainā pret Deņikina karaspēku. Poļu—padomju kara laikā Budjonnija armija cieta smagu sakāvi Komarovas kaujā no 1920. gada 30. augusta līdz 2. septembrim, kas bija viena no lielākajām kavalērijas kaujām kopš 1813. gada, un pēdējā lielā kauja vēsturē, kuras rezultātu izšķīra kavalērija.
Starp pasaules kariem 1932. gadā beidza Mihaila Frunzes Kara akadēmiju. 1935. gadā kļuva par vienu no pieciem pirmajiem PSRS maršaliem. Pilnībā atbalstīja Josifa Staļina politiku, tai skaitā represijas pret citiem karavadoņiem.
Pēc Vācijas iebrukuma PSRS Budjonnijs tika iecelts par dienvidrietumu virziena komandieri (главком). Vadīja PSRS karaspēka kaujas Ukrainā. Pēc tam, kad Umaņas kaujas un Kijevas kaujas rezultātā simtiem tūkstošu padomju karavīru krita vai tika sagūstīti, Budjonnijs tika pārcelts par Rezerves frontes komandieri. 1942. gada maijā—augustā komandēja Ziemeļkaukāza fronti. No 1939. līdz 1952. gadam bija PSKP CK loceklis. Pēc Staļina nāves ieņēma vairākus, lielākoties ceremoniālus amatus. Miris 90 gadu vecumā.
Budjonnija vārdā nosaukts Budjonnija zirgs un karavīru cepure budjonovka.
Lansinga
Lansinga ir pilsēta ASV un Mičiganas štata administratīvais centrs. Tā galvenokārt atrodas Ingemas apgabalā, lai arī neliela pilsētas daļa atrodas arī Ītonas apgabalā. Pēc ASV 2010. gada tautas skaitīšanas datiem pilsētas iedzīvotāju skaits ir 114 297, padarot to par piekto lielāko pilsētu Mičiganā. Pilsētas aglomerācijas iedzīvotāju skaits ir 464 036.
Lansingas aglomerācija, bieži saukta par Vidusmičiganu (Mid-Michigan), ir svarīgs izglītības, kultūras, valdības administrācijas, darījumu un augsto tehnoloģiju ražošanas centrs. Tajā atrodas divas medicīnas izglītības iestādes, viena veterinārā skola, divas medmāsu skolas, divas juristu skolas, ieskaitot valstī lielāko juridisko izglītības iestādi (Thomas M. Cooley Law School), NCAA Big-10 konferences universitāte (Mičiganas štata universitāte), štata administratīvais centrs un augstākā tiesa, kā arī apelāciju tiesa, federālā tiesa, Mičiganas bibliotēka un Vēstures centrs, četru nacionālo apdrošināšanas kompāniju galvenās mītnes.
Pēdējais zvans
Pēdējais zvans (ru) ir viens no tradicionāliem pasākumiem Krievijas skolās un arī bijušās Padomju Sociālistiskās Republikas skolās. Pasākums notiek pēc mācību beigām, pirms gala eksāmeniem. Daļā Krievijas tas parasti notiek 25. maijā. Padomju Savienībā skolēni, kas piedalījās pasākumā, parasti ģērbās skolas uniformā un meitenes ģērbās formālajās kleitās. Skolas zvanu parasti iezvana pirmklasnieks.
Alekss Teliss
Alekss Nikolau Teliss (pt, dzimis ) ir Brazīlijas futbolists, spēlē kreisās malas aizsarga pozīcijā, pārstāv Brazīlijas futbola izlasi. Kopš 2023. gada Teliss pārstāv Saūda Arābijas profesionālās līgas komandu Al Nassr.
Iepriekš Teliss spēlēja Brazīlijas komandās Juventude un Grêmio, Turcijas komandā Galatasaray, Itālijas komandā Internazionale un Portugāles komandā Porto.
Brazīlijas futbola izlases sastāvā debitējis 2019. gadā. Ticis iekļauts izlases sastāvā 2022. gada FIFA Pasaules kausam.
Sasniegumi
Galatasaray
Porto
Sevilla
Matiass
Dzimis imperatora Maksimiliāna II ģimenē. 1578. gadā kļuva par Spāņu Nīderlandes vietvaldi, tomēr viņa radinieks, Spānijas karalis Felipe II to neatzina. Kad dumpīgās nīderlandiešu provinces 1581. gadā pasludināja neatkarību, Matiass atgriezās Austrijā. 1593. gadā Matiasa brālis imperators Rūdolfs II iecēla Matiasu par Austrijas vietvaldi. Pamazām pārņemot varu no Rūdolfa II, Matiass ieviesa vairākas brīvības protestantu pavalstniekiem. Tas radīja opozīciju radikālāku katolisma piekritēju vidū, kuri pulcējās ap Austrijas erchercogu Maksimiliānu III.
Hābsburgu zemes tradicionāli bija sadalītas vairāku ģimenes locekļu pārvaldībā. Tirole, Forarlberga un Švābija atradās erchercoga Maksimiliāna rokās. Viņa brālēns, erchercogs Ferdinands valdīja Štīrijā, Karintijā un Karniolā. Rūdolfu II, kurš dzīvoja Prāgā, Vīnē pārstāvēja erchercogs Matiass. Hābsburgu dinastijas dažādo pārstāvju starpā notika cīņa par troņa mantošanu, jo imperatoram un viņa brāļiem nebija bērnu.
Rūdolfs II gandrīz visu laiku pēc 1600. gada pavadīja savā pilī, neiesaistoties ikdienas valsts pārvaldē. 1604. gadā Rūdolfs II, pārliecināts katolis, paziņoja, ka vēlas Ungārijā atjaunot katolismu, iznīcinot tur izplatīto luterānismu un kalvinismu. Tas izraisīja ungāru sacelšanos, kas ar turku un tatāru vienību atbalstu devās uz Vīni, draudot iebrukt Austrijā un Morāvijā. Rūdolfs II reaģēja pilnībā izolējoties savā pilī. Četri Hābsburgu erchercogi vienojās par kopīgu rīcību, 1605. gadā piespiežot Rūdolfu dot erchercogam Matiasam brīvību Ungārijas krīzes atrisināšanā un miera noslēgšanā ar turkiem. Matiass ungāriem apsolīja saglabāt ticības un politiskās brīvības, kā arī piešķirt lielāku autonomiju Transilvānijai. Matiass 1606. gadā noslēdza mieru ar turkiem, pēc kura turki ieguva jaunas zemes Ungārijā, bet tas nodrošināja mieru uz pusgadsimtu.
Rūdolfs II izrādīja neapmierinātību ar Matiasa darbību. Lai saglabātu mieru, Hābsburgu brāļi izlēma uzticēt varu Austrijas un Bohēmijas zemēs Matiasam, Rūdolfam II atstājot ceremoniālo imperatora titulu. 1611. gada maijā Matiasu kronēja par Bohēmijas karali, bet reālā vara Hābsburgu Austrijā, Ungārijā un Bohēmijā nonāca augstākās aristokrātijas rokās. 1612. gada janvārī Rūdolfs II mira, un par viņa pēcteci ievēlēja Matiasu, kurš valdīja līdz 1619. gadam. Viņa varas laikā turpinājās Hābsburgu varas pavājināšanās. Iekšējo nestabilitāti pastiprināja sakāves karos pret Transilvānijas ungāriem un Venēcijas republiku. Lielu varu ieguva Vīnes kardināls, kurš, baidoties no atklāta reliģiskā konflikta, atbalstīja samierinošu politiku attiecībā pret protestantiem. Tas izraisīja Hābsburgu pārstāvju neapmierinātību, redzamākais no kuriem bija troņmantinieks Ferdinands. Pretenzijas uz varu impērijā izvirzīja arī Spānijas Hābsburgu pārstāvis, karalis Felipe III, kurš bija imperatora Maksimiliāna II mazdēls. Felipe III 1613. gadā pieteica pretenzijas uz Bohēmijas un Ungārijas troņiem. 1617. gadā Ferdinands vienojās ar savu brālēnu Filipu III, ka tas atteiksies no troņa pretenzijām apmaiņā pret zemēm Itālijā un Vācijas dienvidos. Šis kompromiss vēl nebija atrisināts, kad 1618. gada notikumi Bohēmijā izraisīja Trīsdesmitgadu karu.
Kad 1618. gadā sacēlās Bohēmija, iesākot Trīsdesmitgadu karu, Matiasu no varas pamazām atbīdīja Maksimiliana III brālēns Ferdinands II.
Kadzuo Saito
Kadzuo Saito (ja; dzimis ) ir bijušais japāņu futbolists, bijis Japānas futbola izlases dalībnieks.
Erihs Rēders
Erihs Johans Alberts Rēders (, dzimis, miris ) bija vācu admirālis, Vācijas Kara flotes (Kriegsmarine) komandieris līdz 1943. gadam, kad viņu nomainīja Kārlis Dēnics. Pirmais lieladmirāļa titula īpašnieks kopš Alfreda fon Tirpica laikiem. Notiesāts uz mūža ieslodzījumu Nirnbergas prāvas laikā. 1955. gadā atbrīvots no apcietinājuma.
Dzīvesgājums
Dzimis Hamburgas pievārtē skolas direktora ģimenē. Veidoja strauju karjeru Vācijas impērijas kara flotē, kļūdams par virsnieku ķeizara Vilhelma II privātās jahtas Hohenzollern apkalpē. 1912. gadā kļuva par admirāļa Franča fon Hipera štāba priekšnieku. Pirmā pasaules kara laikā piedalījās karadarbībā, tai skaitā Dogersēkļa kaujā un Jitlandes kaujā. Pēc kara bija iesaistīts Kapa pučā, tāpēc pēc puča apspiešanas tika nosūtīts darbā uz Flotes arhīviem. Tomēr vēlāk veiksmīgi atkal kāpa pa karjeras kāpnēm un 1922. gadā kļuva par kontradmirāli, 1925. gadā - viceadmirāli, bet 1928. gadā - par admirāli un Kara flotes virspavēlnieku.
Otrā pasaules kara sākumā 1939. gadā bija pret plānoto iebrukumu Lielbritānijā. Pēc vairākām neveiksmēm karadarbībā 1943. gada maijā demisionēja, bet par Kara flotes komandieri tika iecelts zemūdens spēku komandieris Kārlis Dēnics. Kara beigās 1945. gadā E. Rēderu apcietināja Sarkanā armija un nosūtīja uz Maskavu. Tiesāts Nirnbergas prāvā, piespriesto mūža ieslodzījumu izcieta Špandavas cietumā Berlīnē. 1955. gadā veselības stāvokļa dēļ viņu atbrīvoja no ieslodzījuma.
Marija Aurora fon Mengdena
Marija Aurora fon Mengdena (, dzimusi 1722. gadā) bija Carnikavas grāfiene no Mengdenu dzimtas, grāfa Lestoka sieva.
Erihs Rēders
Dzīvesgājums
Miris 1960. gada 6. novembrī Ķīlē.
Marija Aurora fon Mengdena
Dzīvesgājums
Dzimusi Zviedru Vidzemes landmaršala Magnusa Mengdena un viņa sievas Dorotejas Sofijas, dzimušas Rozenas ģimenē. Vecāki apprecējās Straupē 1707. gada 23. oktobrī.
Unilaterālisms
Unilaterālisms ir jebkāda vienpusēja politika, piemēram, iestāšanās par vienpusēju kodolatbruņošanos. Raksturīga valstīm, kuras īsteno ārpolitiku, maz konsultējoties ar citām valstīm, pat sabiedrotajiem. Ir pretēja multilaterālismam.
Sešu nāciju čempionāts
Sešu nāciju čempionāts (sponsorēšanas dēļ pazīstams kā Guinness Six Nations) ir ikgadējas starptautiskas vīriešu regbija sacensības starp Anglijas, Francijas, Īrijas, Itālijas, Skotijas un Velsas komandām. Pašreizējie čempioni ir Īrija, kas uzvarēja 2023. gada turnīrā.
Pirmais Eiropas regbija izlašu turnīrs tika aizvadīts 1883. gadā, kad Anglijas, Īrijas, Velsas un Skotijas izlases cīnījās par pašmāju nāciju kausa īpašnieču titulu. Kopš 1910. gada par turnīra dalībniekiem ir kļuvuši francūži, kuri tomēr 1931. gadā tika izslēgti. Pirmais pēckara kauss, kas notika 1947. gadā, atkal notika ar piecu komandu piedalīšanos, tāpat kā nākamie turnīri līdz 1999. gadam. Pēdējā čempionāta ģeogrāfijas paplašināšana notika 2000. gadā, kad spēcīgāko rindas papildināja itāļi.
Čempionāta kauss
Sešu nāciju čempionāta uzvarētājiem tiek pasniegts čempionāta kauss. Sākotnēji to bija iecerējis Vestmorlendas grāfs, un tas pirmo reizi tika pasniegts 1993. gada čempionāta uzvarētājiem Francijas izlases spēlētājiem. Tas ir sudraba kauss, ko izstrādājis Džeimss Brents-Vards un kuru izgatavojusi astoņu sudrabkaļu komanda no Londonas firmas William Comyns.
Tam ir 15 sānu paneļi, kas attēlo 15 komandas spēlētājus, un trīs rokturi, kas attēlo trīs amatpersonas (galvenotiesnesi un divus laukuma tiesnešus). Kausa tilpums ir 3,75 litri – pietiek piecām šampanieša pudelēm. Sarkankoka pamatnē ir slēpta atvilktne, kurā ir seši alternatīvi gala elementi, no kuriem katrs ir vienas komandas emblēmas sudraba kopija, ko var uzskrūvēt uz noņemamā vāka.
2015. gada čempionātā tika ieviesta jauna trofeja. Jauno trofeju izstrādāja un izstrādāja Thomas Lyte sudrabkaļi, un tā aizstāj 1993. gada kausu, ko pārtrauca pasniuegt, jo tas pārstāvēja valstis, kas piedalījās piecu nāciju čempionātā. Īrija bija pēdējā komanda, kas ieguva veco trofeju, un pirmā komanda, kas ieguva jauno.
Grand Slam un Triple Crown kausi
Komanda, kas uzvar visās spēlēs, iegūst "Grand Slam" kausu.
Triple Crown kausu var iegūt tikai viena no Anglijas, Īrijas, Skotijas vai Velsas pašmāju nācijas izlasēm, ja viena valsts uzvar visas trīs spēles pret pārējām izlasēm. Triple Crown vēsture aizsākās sākotnējā pašmāju nāciju kausa izcīņā, bet fiziskā formā Triple Crown kauss tiek piešķirts tikai kopš 2006. gada, kad Royal Bank of Scotland (sacensību galvenais sponsors) uzdeva Hamilton & Inches izstrādāt un izveidot īpašu Crown Trophy kausu. Kopš tā laika četras reizes to ir ieguvusi Īrija un Velsa, bet trīs reizes - Anglija.
Citi individuālie sacensību kausi
Turnīra paspārnē notiek vairākas savstarpējās sacensības. Dažas no šīm trofejām tiek piešķirtas arī par citām abu komandu spēlēm ārpus sešu nāciju turnīra. Tikai Skotija spēlē par “sacensību” vai izaicinājuma trofeju katrā Sešu nāciju mačā, kā arī par vecāko šādu trofeju – Kalkutas kausu. Velsa kļuva par pēdējo valsti, kas cīnījās par šādu trofeju – Dodija Veira kausu 2018. gadā, savukārt jaunākā šāda trofeja ir Skotijas un Itālijas starpā 2022. gadā izspēlētā Cuttitta kausa izcīņa.
Vieglatlētika 1900. gada vasaras olimpiskajās spēlēs — trīssoļlēkšana no vietas vīriešiem
Trīssoļlēkšana no vietas bija viena no 5 disciplīnām, kurā visas olimpiskās medaļas izcīnīja ASV sportisti. Zelta medaļu ar rezultātu 10,58 metri izcīnīja Rejs Evrijs, sudraba medaļu ar rezultātu 9,95 metri ieguva Ērvings Baksters, bet bronzas medaļu ar rezultātu 9,50 metri ieguva Roberts Garets.
Zelta medaļas ieguvējs Rejs Evrijs ar rezultātu 10,58 metri uzstādīja olimpisko rekordu šajā disciplīnā.
Pārstāvētās valstis un sportisti
Augstlēkšanas sacensībās startēja 10 sportisti no 4 valstīm.
Iekavās norādīts startējošo sportistu skaits no attiecīgās valsts.
Raiens Marijs
Raiens Marijs (dzimis 1993. gada 27. septembrī) ir kanādiešu hokejists, aizsargs. Pašlaik (2020) spēlē Nacionālās hokeja līgas vienībā Ņūdžersijas "Devils".
Spēlētāja karjera
Marijs "Silvertips" sastāvā spēlē jau kopš 2008.—09. gada sezonas izskaņas, 2011.—12. un 2012.—13. gada sezonās pildot arī tās komandas kapteiņa funkcijas.
2013.—14. gada sezonu Marijs aizvadīja jau NHL vienībā Kolumbusas "Blue Jackets". Tās sastāvā Marijs spēlēja nākamās septiņas sezonas.
Kanādas izlases rindās spēlējis 2012. un 2016. gada Pasaules čempionātos, 2016. gadā izcīnot zelta medaļas. Spēlējis arī 2012. gada Pasaules čempionātā junioriem, kā arī divos Pasaules U-18 čempionātos.
Platlapu bērzs
Platlapu bērzs ir bērzu dzimtas suga.
Rija
Rija bija daudzām Ziemeļaustrumeiropas tautām pazīstama celtne labības žāvēšanai un kulšanai. Nereti pie rijas bija piebūvētas arī dzīvojamās telpas (kambari) un tās tika sauktas par dzīvojamajām rijām. Īpaši izplatītas tās bija Igaunijā, dažviet Somijā un arī Vidzemē.
Vēsture un attīstība
Eiropas ziemeļaustrumos mitrā klimata dēļ jau izsenis tika meklēti risinājumi, kā pienācīgi izžāvēt un izkult labību, izmantojot uguns siltumu. Latvijā pirmās norādes par rijām ir atrodamas kādā 1240. gada vācu krustnešu rīkojumā, kur teikts, ka desmito tiesu ražas var nomērīt vai nu uz lauka vai rijā pie kulšanas. Senākās rijas ir bijušas vientelpas guļbaļķu celtnes ar pavardu, kur notika gan labības žāvēšana, gan kulšana. Vēlāk rijām piebūvēja vēl vienu telpu (piedarbu), kur tika kulta rijā izžāvētā labība. Dažkārt rijas papildināja arī ar trešo telpu (gubeni), kur sakrāva labību pirms kulšanas un novietoja darbarīkus.
Ar rijām saistās ar plašs folkloras slānis. Kulšanai, kā vienam no smagākajiem darbiem un rijām ir veltītas neskaitāmas tautasdziesmas un ticējumi. Rijām bija liela loma arī veļu kultā, jo tieši tur tika klāts mielasts aizgājēju veļiem, līdz ar to ar rijām saistās arī daudzi buramvārdi.
Svētais kalns
Svētais kalns var būt:
Bučovice
Bučovice (cz) ir pilsēta Čehijā, Dienvidmorāvijas apgabala Viškovas apriņķī. Pilsētā atrodas renesanses stila pils.
Vēsture
Rakstos pirmoreiz minēta 1322. gadā. Ilgu laiku apdzīvotā vieta atradās Hābsburgu impērijas sastāvā. No 1919. gada — Čehoslovākijā. Kopš 1993. gada — Čehijā.
Nobutoši Kaneda
Nobutoši Kaneda (ja; dzimis ) ir bijušais japāņu futbolists, bijis Japānas futbola izlases dalībnieks.
Nacionālā izlase
!Kopā||58||6
Raundmeipla
Raundmeipla ir mazs ciems Safolkas grāfistē, Anglijā, kas atrodas 1,6 km attālumā no Edvardstounas ciemata un aptuveni 10 km attālumā no Sadberi pilsētas. 2012. gadā ciemā dzīvoja 20 cilvēki. Raundmeiplā atrodas četras otrajā kategorijā iekļautas aizsargātās ēkas: Flushing Farm, Little Thatch, Quicks Farm un Seasons.
Laipni lūgta ģimenītē
Meredita ir konservatīva uzņēmēja, kura kopā ar savu draugu Everetu dodas svinēt Ziemassvētkus pie Evereta ekscentriskās ģimenes. Drīz vien Meredita saprot, ka viņa neiederas Evereta brīvdomīgajā ģimenē.
Tumšais bērzs
Tumšais bērzs (la) ir 9—12 m augsta bērzu dzimtas suga, kurai raksturīga melni pelēka, pelēka vai melni brūna gluda miza.
Tā ir Centrāleiropā sastopama suga ar neskaidru taksonomisko statusu; tiek pieļauts, ka šī suga patiesībā ir nokarenā bērza (Betula pendula) paveids.
Adrians Ramoss
Gustavo Adrians Ramoss Vaskess (es, dzimis ) ir Kolumbijas futbolists, spēlē uzbrucēja pozīcijā, Kolumbijas futbola izlases dalībnieks.
Kolumbijas futbola izlases sastāvā debitējis 2008. gadā. Piedalījies 2014. gada FIFA Pasaules kausā un 2011. gada Copa América.
Sasniegumi
América de Cali
Hertha Berlin
Borussia Dortmund
Tecuo Sugamata
Tecuo Sugamata (ja; dzimis ) ir bijušais japāņu futbolists, bijis Japānas futbola izlases dalībnieks.
Antonijs (futbolists)
Antonijs Mateuss dus Santuss (pt, dzimis ) ir Brazīlijas futbolists, spēlē uzbrucēja pozīcijā, pārstāv Brazīlijas futbola izlasi. Kopš 2022. gada Antonijs spēlē Anglijas Premjerlīgas komandā Manchester United.
Iepriekš Antonijs ir spēlējis Brazīlijas komandā São Paulo un Nīderlandes komandā Ajax.
Brazīlijas futbola izlases sastāvā debitējis 2021. gadā. Izcīnījis zelta medaļu 2020. gada vasaras olimpiskajās spēlēs. Ticis iekļauts izlases sastāvā 2022. gada FIFA Pasaules kausam.
Sasniegumi
Ajax
Manchester United
Brazīlija
Papīrbērzs
Papīrbērzs, jeb papīra bērzs, ir bērzu dzimtas suga.
1630. gads Latvijā
Šajā lapā ir apkopoti '''1630. gada notikumi Latvijā''', kuras Kurzemes, Zemgales un Sēlijas vēsturiskās zemes atradās Kurzemes un Zemgales hercogistes sastāvā. Kurzemes ziemeļdaļā atradās Piltenes apgabals, kurš nebija pakļauts Kurzemes hercogistei. Vidzemes vēsturiskā zeme bija Zviedru Vidzemes sastāvā, bet Latgales vēsturiskā zeme Poļu Vidzemes jeb Inflantijas sastāvā.
Karols Papulijs
Karols Papulijs (el, Karolos Papoulias; dzimis, miris ) bija Grieķijas politiķis. No 2005. līdz 2015. gadam bijis Grieķijas prezidents.
Karols Papulijs izglītību ieguva Atēnu, Milānas un Kelnes universitātēs. Viņš bija viens no partijas "Panhellēnistiskā sociālistiskā kustība" dibinātājiem. Partijā ieņēma dažādus amatus. 1977. gadā ievēlēts Grieķijas parlamentā, kurā bijis līdz pat 2004. gadam, kad tika izvirzīts prezidenta amatam. Divkārt bijis valsts ārlietu ministrs ( — ;  — ).
Karols Papulijs tika ievēlēts par Grieķijas prezidentu, amatā stājās, nomainot Konstantinu Stefanopulu. 2010. gada februārī pārvēlēts šajā amatā. 2015. gada 13. martā viņu prezidenta amatā nomainīja Prokopis Pavlopuls.
Bērzaune
Bērzaune ir ciems Madonas novada Bērzaunes pagastā. Izvietojies pagasta dienviddaļā Bērzaunes upes krastā autoceļu P37 un P81 krustojumā 2 km attālumā no pagasta pārvaldes Sauleskalnā, 13 km no novada centra Madonas un 157 km no Rīgas. Bērzaunē atrodas pamatskola, pasta nodaļa, vairāki veikali, luterāņu baznīca. Apdzīvotā vieta attīstījusies ap kādreizējo Bērzaunes pili, vēlāk — Bērzaunes muižas (Bersohn) centru, baznīcu un pagastvaldi; izaugusi pēckara gados kā padomju saimniecības «Gaiziņš» ciemats, faktiski saplūdusi ar līdzās esošo Sauleskalnu un bijušo Grostonas muižas centru. Bērzaunes pils drupas ir valsts nozīmes arheoloģijas piemineklis, bet kapa plāksne Tīzenhauzeniem Bērzaunes luterāņu baznīcā — valsts nozīmes mākslas piemineklis.
Iedzīvotāju skaita izmaiņas
Esošajās robežās, pēc CSP un OSP datiem.
Aļaksandra Sasnoviča
Aļaksandra Sasnoviča (be; dzimusi Minskā, Baltkrievijā) ir profesionāla baltkrievu tenisiste.
Sasnoviča ir izcīnījusi 11 ITF vienspēļu un 7 ITF dubultspēļu titulus.
Klusā Dona
“Klusā Dona” (ru) ir Mihaila Šolohova sarakstīts romāns četros sējumos laika posmā no 1928. līdz 1932. gadam (pirmie trīs sējumi) un 1940. gadā (pēdējais sējums). Romānā stāstīts par Donas kazakiem Pirmā pasaules kara laikā, par 1917. gada Krievijas revolūciju un Krievijas pilsoņu karu. 1965. gadā Šolohovs par šo darbu ieguva Nobela prēmiju literatūrā.
Augusts Malvess
Augusts Malvess (1878—1951) bija latviešu arhitekts, kurš pamatā darbojās tautiskā romantisma, vēlāk neoklasicisma stilā. Latvijas Universitātes profesors būvkonstrukciju un būvmateriālu specialitātē (1939). Pēc viņa projektiem uzcelti ap 20 daudzstāvu mūra dzīvojamie nami Rīgā, vairākas sabiedriskās ēkas (tautas nami un biedrību nami) Cēsīs, Smiltenē, Siguldā, Dzērbenē.
Dzīvesgājums
Dzimis 1878. gada 2. novembrī Vecgulbenes pagasta Spalvu mājās, 1886. gadā kopā ar vecākiem pārcēlās uz dzīvi Rīgā. 1899. gadā pabeidza mācības Rīgas pilsētas reālskolā, studēja Rīgas Politehniskā institūta Arhitektūras nodaļā, pēc kuras beigšanas strādāja arhitekta Konstantīna Pēkšēna birojā (1906—1908), bet vēlāk līdz Pirmā pasaules kara sākumam vadīja savu arhitektu biroju (1909—1915).
Pirmā pasaules kara laikā A. Malvess vadīja fabriku celšanu Maskavā un kalnraktuvju būvdarbus Kaukāzā. Pēc Brestļitovskas miera līguma noslēgšanas 1918. gadā atgriezies Latvijā.
1919. gadā piedalījās Latvijas Augstskolas Arhitektūras fakultātes dibināšanā, bija Latvijas Universitātes Arhitektūras fakultātes dekāns (1928—1930), ārkārtas profesors (1939), profesors un katedras vadītājs (1944—1950).
Miris 1951. gada 9. maijā Rīgā, apglabāts Lielajos kapos.
Kontinentālā blokāde
Kontinentālā blokāde (franču: Blocus continental) bija ekonomisko un politisko pasākumu kopums, ko 1806.–1814. gadā īstenoja Francijas imperators Napoleons I pret savu galveno pretinieku — Lielbritāniju.
Napoleona noteiktais galvenais blokādes mērķis — sagraut Lielbritāniju, netika sasniegts.
Pārtikas revidents
“Pārtikas revidents” bija Latvijas Televīzijas veidots analītisks raidījums par pārtikas produktiem, to sastāvu, kvalitāti un cenu. Katrā raidījuma sērijā tika pievērsta uzmanība kādam konkrētam pārtikas produktam. Raidījuma vadītāja un scenāriste bija kādreizējā kanāla Rīga TV24 žurnāliste un raidījumu vadītāja Ieva Strazdiņa. 2021. gada 14. jūlijā tika pārraidīta raidījuma noslēdzošā sērija.
Kontinentālā blokāde
Sekas
Blokāde nopietni kaitēja pašai Francijai. Saruka kuģu būves un saistītās rūpniecības nozares, kā arī daudzas uz ārvalstīm orientētas nozares, piemēram, linu ražošana. Mazā eksporta un zaudētās peļņas dēļ daudzas rūpniecības nozares tika slēgtas. Dienvidfrancija, jo īpaši Marseļas un Bordo ostas pilsētas, kā arī Larošelas pilsēta, cieta no tirdzniecības apjoma samazināšanās. Turklāt lielākajā daļā kontinentālās Eiropas valstu pieauga pārtikas pamatproduktu cenas.
Portugāle atklāti atteicās pievienoties kontinentālajai blokādei, 1793. gadā tā bija parakstījusi savstarpējās palīdzības līgumu ar Lielbritāniju. Pēc 1807. gada jūlijā noslēgtā Tilzitas līguma Napoleons mēģināja sagrābt Portugāles floti, kā arī okupēt ostas. Viņam tas neizdevās, jo Portugāles karaliene Marija I paņēma savu floti un pārcēla Portugāles galmu uz Brazīliju karaliskās flotes pavadībā. Portugāles iedzīvotāji sacēlās pret franču iebrucējiem ar britu armijas palīdzību britu virsnieka Artūra Velzlija vadībā, pēc kā sākās Pireneju kari.
Drīz pēc Napoleona iebrukuma Krievijā 1812. gada 6. (18.) jūlijā Krievija un Lielbritānija parakstīja miera līgumu, bet 1812. gada 12. (24.) septembrī tika publicēts Aleksandra I manifests par tirdzniecības attiecību atjaunošanu starp valstīm. 1813. gadā pēc Francijas sakāves karā ar sesto pret Franciju vērsto koalīciju Eiropas valstis atteicās ievērot kontinentālo blokādi. Pēc Burbonu restaurācijas Francijā 1814. gada aprīlī tā beidzot tika atcelta.
Pārtikas revidents
Raidījuma mērķis
Raidījumā “Pārtikas revidents” žurnālisti pētīja veikalu plauktos un tirgū pieejamās pārtikas izcelsmi, saturu un cenu atšķirību un centās rast atbildes uz šādiem jautājumiem:
“Pārtikas revidentā” raidījuma veidotāji, pieaicinot jomas profesionāļus, veica konkrētā pārtikas produkta izcelsmes meklēšanu, sastāvdaļu un uzturvērtības analīzi un salīdzināšanu ar citiem pārtikas produktiem. Produktu saturs tika pētīts Pārtikas drošības, dzīvnieku veselības un vides zinātniskajā institūtā BIOR.
Raidījuma formāts
Raidījuma “Pārtikas revidents” studijas kadri tika filmēti vienā no Latvijas Televīzijas augstceltnes iepriekš neizmantotajiem stāviem. Studijas dekorāciju veidotājs ir SIA "AD Production".
Raidījuma sērija sastāv no: